Canton du Valês

Lo **canton du Valês** (VS – **' en [[francês]], **' en alemand et en tuche) est un canton de Suisse, que sè trôve u mié-jorn du payis et pués est crosâ per la valâ du Rôno.
[thumb|La [Grant-Bèca.]]
## Geografia
Lo canton se trôve diens les Ârpes. Son tèrritouèro s’èpate sus les Ârpes bèrnêses et les Ârpes pènines.
[figura|Lo [Rôno avouéc son dèltâ u Lèman.]]
La comba centrâla du Valês est travèrsâye du Rôno, qu’est prolongiêe d’amont per la comba de Conches. Les ples grantes combes de lât sont : la vâl de Lècho, la vâl de Viège, l’Aneviérs, la val d’Hèrens et l’Entremont (avouéc la comba de Bâgne. Quârques cors d’égoua des valâyes laterâles et sot-afluents du Rôno sont: la Bôrna, la Dâla, la Viège, la Diégzence et la Drance.

Grantes montagnes valêsanes : Bèca Duforn, Grant-Bèca, Dom, mont Dolent, Grant Combin, Mont Velan, massela de Compôthanna, Grant-Rouan, Weissmies.

Sus lo tèrritouèro du Valês se trôvont les ples grants gllaciérs des Ârpes: lo gllaciér du Rhôno, lo gllaciér d’Aletsch, lo biouègno d’Hôtèma, lo gllaciér de Corbassiére etc.

## Transpôrt
Grants rotes de cols ârpenches travèrsont lo Valês: la rota du Grant-Sent-Bèrnârd et les rotes de la Forclla et du Semplon.

La legne du chemin de fèr entre-mié Geneva et Milan longe lo canton et travèrse près Brega lo tunèl du Semplon. De la gâra de Viège, la legne de bâsa du Lötschberg rapond lo Valês a Bèrna, et asse-ben cele de la gâra de Brega a l’ancian tunèl du Lötschberg. Des legnes de chemin de fèr rapondont doux-três valâyes latèrâles avouéc la pllana du Rono, p. ègz. la comba de Bâgne, la valâ du Treyent, La Vâl-d’Elyé, et pués Prât-Borgno dedens la valâ de la Mattervispa. Lo tunèl de bâsa de la Forclla et la legne du sonjon de la Forclla rapondont Oberwald avouéc Realp en canton d’Ouri.

## Histouère
La prèsence humèna sur lo tèrritouèro du Valês actuâl remonte u Nèolitico.

Quârques poplos cèltos s’instâlont diens la valâye.

La Rèpublica romèna ocupaye a partir de 58 dev. J.-C. la rè·gion et fonde la vela *Octodurus* ( Martegné ). Théodoro d’Octoduro est lo premier èvèco du diocèso de Sion. La siéta du diocèse de Sion se trôve dès lo Hiôt moyen âjo a Sion qu’est asse-ben la capitâla du canton du Valês.

Lo re Sigismond de los Burgondos fat construire en 515 lo monastèro de Sent-Môris d’Agôno a Sent-Môris.

Dès 1815 lo Valês est un canton de la Suisse.

## Destricts
* lo Destrict de Brega
* lo Destrict de Conches
* lo Destrict de Contê
* lo Destrict d’Entremont
* lo Destrict d’Hèrens
* lo Destrict de Louèche
* lo Destrict de Martegné
* lo Destrict de Montê
* lo Destrict de Rarogne du Levant
* lo Destrict de Rarogne du Ponant
* lo Destrict de Sent-Môris
* lo District de Siérro
* lo Destrict de Sion
* lo Destrict de Viége

## Comenes
* Lista des comenes du quenton du Valês

## Lengoues
* lo hiôt-valêsan ;
* l’arpetan valêsan ;
* lo francês (lengoua oficièla) ;
* l’alemand (lengoua oficièla).

## Cultura
thumb|La Mediatèca de Sion
* Mediatèca du Valês
* Lè Partichiou
* Li Charvagnou
* Dichyonire du patué dë Banye
* Li Rondeniâ

## Èconomia
Lo Valês at un’agricultura divèrsa avouéc l’èlevâjo et l’inârpa et les cultures de l’hortolâjo et de la vegne, pués l’artisanat et les endustries hidro-èlèctrique et l’èlèctro-mètalurgique.

Diens lo sèctor tèrcièro lo tèrmalismo et lo tourismo avouéc l’arpinismo et lo sport d’hivèrn sont emportants.

## Pèrsonalitâts nèssues en Vâles
* Viola Amherd
* Ana-Lôra Couchepin Vouilloz
* Bernard Crettaz
* Stefanie Heinzmann
* Tèodoro Kuonen
* André Laguiér
* Basile Luyet
* Jian-Marie Lovey
* Raphaël Maître
* Gisèle Pannatier
* Adrien-Félix Pottier
* Zabèla Rabouda-Schüle
* Mathias Reynard
* Noémie Schmidt
* Marie Trolliet

## Vêre avouéc

* Vâl de Treyent

## Bibliografia
* Alain Dubois: *La conservation et la valorisation de la mémoire des patois dans le Valais romand.* en: Vallesia, 2006, p. 373–411.
* Michel Desfayes: *Noms dialectaux des végétaux du Valais romand.* In: Bulletin de la Murithienne, 120, p. 57–111.

## Lims de defôr
* Seto oficièl du canton du Valês.

## Notes et rèferences
### Notes

### Rèferences


*
Valês